# 4. Xa estás "barbarizado ou barbarizada": a polo reto final!

# Comeza o reto final!

Parabéns!

Remataches o percorrido por este interesante camiño dos pobos chamados "bárbaros" que, como puideches comprobar, axudaron a configurar parte do que é a cultura europea actual. De seguro, cambiou a túa visión das persoas que, na actualidade, e por diferentes motivos, teñen que fuxir dos seus lugares de orixe na procura dunha vida mellor. Agora é o momento que o expreses a través de diferentes ferramentas.

Intenta elaborar un produto final no que poidas facer paralelismos entre o impacto positivo das migracións bárbaras no Imperio Romano e as actuais, de maneira que provoque unha reflexión nas persoas, xoves ou adultos, que as vexan.

Ánimo!

Por que este reto?

Porque axudará a cambiar a visión negativa que se tiña das invasións bárbaras e que, moitas veces, relaciónanse cos actuais movementos migratorios. A través da consecución do reto, poderás amosar todos os beneficios que implicaron o asentamento dos pobos do norte nos territorios do antigo Imperio romano de occidente, mesturándose coa poboación hispanorromana e, co tempo, creando novos reinos que se consolidaron ao longo da historia.

## Lectura facilitada

Parabéns, remataches o percorrido no coñecemento dos pobos bárbaros.

Os bárbaros axudaron a configurar a cultura europea actual.

Ese coñecemento pode axudarche a cambiar a túa visión

das migracións actuais e expresalo a través de diferentes ferramentas.

Intenta elaborar un produto final no que fales do impacto positivo

das migracións bárbaras e das actuais, provocando unha reflexión en todo o mundo.

O produto final axudará a cambiar a visión negativa das migracións bárbaras e das actuais.

Conseguindo o reto, poderás demostrar os beneficios que implicaron

o asentamento dos pobos do norte no antigo Imperio romano de occidente creando novos reinos.

## Audio

audio/mpeg

Página 9 de 15

Obra publicada con Licencia Creative Commons Reconocimiento No comercial Compartir igual 4.0

Feito con eXeLearning (Nova xanela)